Stana Katic

Stana Katic (lindur në 26 prill 1978) është një aktore amerikano-kanadeze. Ajo njihet për rolin e saj si Kate Beckett në serialin kriminalistik Castle, si dhe për rolin si agjentja Emily Byrne në serialin triller Absentia.

Jeta e hershme
Katic lindi në Hamilton, Ontario, Kanada.  Kur përshkruan origjinën e saj ajo shprehet: “Prindërit e mi janë serbë nga Kroacia. Unë i cilësoj ata dalmatian sepse ajo është pjesa e planetit nga ku ne vijmë. Unë kam shumë pjesëtarë familjar prej Malit të Zi, Kroacisë dhe Serbisë”.  Babai i saj vjen nga Vrlika, Kroacia kurse mamaja vjen prej Sinj, Kroaci. Katic u shpërngul më vonë së bashku me familjen në Aurora, Illinois. Ajo lëvizi sa poshtë e lartë në Kanada dhe SHBA. Pasi mbaroi gjimnazin në West Aurora High School në 1996, Katic studioi në Universitetin e Torontos dhe më vonë në shkollën e dramës DePaul University Goodman School of Drama, ku ajo studioi aktrim nga 2000 deri në 2002.  Katic ka studiuar gjithashtu aktrim edhe në shkollën e aktrimit Beverly Hills Playhouse. Ajo ka katër vëllezër dhe një motër.

Jeta personale
Ajo jeton në Los Anxhelos. Katic flet rrjedhshëm anglisht, serbisht, kroatisht, frëngjisht, italisht dhe sllovenisht. 
Katic ka themeluar projektin “The Alternative Travel Project” në 2010 që përbën një iniciativë për të inkurajuar personat të mos përdorin makinat personale për një ditë dhe të kërkojnë alternativa për transportin publik për të reduktuar impaktin mjedisor të automjeteve vetjake. 

Katic shkroi tekstin për këngën “Hey Blue Eyes”, të cilin e këndoi për ndjekësit e saj në edicionin e 51 të Zlín Film Festival në 2011. Ajo mban shtetësi të dyfishtë në Kanada dhe SHBA.

Ajo u martua në një ceremoni private me të dashurin e saj prej lidhjes shumëvjeçare, Kris Brkljac, një konsulent biznesi. Martesa u zhvillua në Kroaci në 25 prill 2015, një ditë përpara 37 vjetorit të saj.

Referime

Kategoria:Lindje 1978
Kategoria:Aktorë amerikanë
Kategoria:Aktorë kanadezë
Kategoria:Gra